Åge Konradsen

Åge Edvard Konradsen (født 1954) er en norsk politiker (H). Han var ordfører i Lenvik fra 1995 og 2001 og stortingsrepresentant for Troms fra 2001 til 2005.

 Biografi 
Han vokste opp på Leiknes i daværende Lenvik kommune. Han er utdannet adjunkt og arbeidet først som lærer i grunnskolen, senere ved arbeidskontoret på Finnsnes.

Åge Konradsen ble valgt inn i Lenvik kommunestyre og formannskap i 1991. Etter valget i 1995, da de borgerlige partiene fikk flertall, ble han ordfører. Han ble gjenvalgt som ordfører i 1999.

Han var fylkesleder i Troms Høyre fra 1994 til 2002.

Konradsen ble innvalgt på Stortinget fra Troms ved valget i 2001. Han fikk plass i Stortingets forsvarskomité. Han ble nominert i konkurranse med Elisabeth Aspaker foran valget i 2001, og foran valget i 2005 vant Aspaker.

Etter at han gikk ut av Stortinget, vendte Konradsen tilbake til læreryrket. Han satt flere perioder i kommunestyret i Lenvik og sist i sammenslåtte Senja kommune.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Troms
Kategori:Stortingsrepresentanter 2001–2005
Kategori:Høyre-ordførere i Troms
Kategori:Ordførere i Lenvik
Kategori:Norske pedagoger
Kategori:Personer fra Lenvik kommune